Datum: Marec 2021

**POROČILO O SPREMLJANJU SKLADNOSTI IN ZDRAVSTVENE USTREZNOSTI PITNE VODE**

## ZA LETO 2020

**na sistemih oskrbe s pitno vodo na območju KS Gabrovka, ki so v upravljanju KSP Litija d.o.o.**

Javno podjetje Komunalno stanovanjsko podjetje Litija, d.o.o. (v nadaljevanju: upravljavec) zagotavlja nadzor nad skladnostjo in zdravstveno ustreznostjo pitne vode v okviru **notranjega nadzora** na vseh sistemih javne oskrbe s pitno vodo s katerimi upravlja. Notranji nadzor je vzpostavljen na osnovah HACCP načrta, ki omogoča prepoznavanje mikrobioloških, kemičnih in fizikalnih tveganj, ki lahko predstavljajo potencialno nevarnost za zdravje ljudi in določa izvajanje potrebnih ukrepov ter vzpostavljanje stalnega nadzora na tistih mestih (Kritičnih Kontrolnih Točkah – KKT in kontrolnih točkah - KT) v oskrbi s pitno vodo, kjer se tveganja lahko pojavijo. Sestavni del HACCP načrta je tudi Program odvzema vzorcev pitne vode.

Poleg notranjega nadzora pa Ministrstvo za zdravje zagotavlja spremljanje pitne vode – **monitoring**, s katerim se preverja, ali pitna voda izpolnjuje zahtevePravilnika o pitni vodi (Ur.l. RS, št. 19/04, s spremembami; v nadaljevanju: Pravilnik o pitni vodi), zlasti zahteve za mejne vrednosti parametrov, določene v Prilogi I, Pravilnika o pitni vodi. Nosilec monitoringa v letu 2020 je bil Nacionalni inštitut za javno zdravje (NIJZ), izvajalec pa Nacionalni laboratorij za zdravje, okolje in hrano (NLZOH).

Število pregledov in število odvzetih vzorcev pitne vode, v posameznem oskrbovalnem sistemu, je prilagojeno povprečni dnevni porabi pitne vode. Storitev odvzema vzorcev pitne vode in nadaljnje preiskave, v okviru notranjega nadzora je v letu 2020 izvajal NLZOH s katerim ima upravljavec sklenjeno pogodbo.

Zdravstveno ustreznost in skladnost pitne vode s Pravilnikom o pitni vodi, ocenjujemo na podlagi opravljenih terenskih pregledov in meritev, mikrobioloških preskušanj in fizikalno kemijskih preskušanj odvzetih vzorcev pitne vode v posameznem oskrbovalnem sistemu. Navadno velja, da je oskrba s pitno vodo v večjih oskrbovalnih sistemih varnejša, kot v manjših oskrbovalnih sistemih.

V splošnem ocenjujemo, da je bila oskrba s pitno vodo v letu 2020 na vseh sistemih javne oskrbe s pitno vodo v upravljanju javnega podjetja varna. Notranji nadzor je zagotavljal pravočasno odkrivanje pomanjkljivosti in uspešno odpravo vzrokov za neskladja. Osnovni pogoj za varno oskrbo s pitno vodo so objekti, ki so sanitarno tehnično ustrezni. Priprava vode pred distribucijo se lahko uvede, ko se izčrpa vse ostale možnosti in v kolikor ne razpolagamo z zajetjem, ki omogoča zajem pitne vode, ki je skladna z določili Pravilnika o pitni vodi. Odprava tehničnih pomanjkljivosti, ki bi zagotavljale še večjo varnost oskrbe s pitno vodo se izvaja postopno v soglasju z lastnikoma vodovodnih sistemov torej Občino Litija.

Poročilo o številu vseh odvzetih vzorcev pitne vode v okviru notranjega nadzora in monitoringa ter rezultate o skladnosti in neskladnosti s Pravilnikom o pitni vodi na preiskane parametre za posamezne sisteme za oskrbo s pitno vodo je podano tabeli**.**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **SPREMLJANJE ZDRAVSTVENE USTREZNOSTI PITNE VODE v letu 2020; Notranji nadzor in Monitoring Upravljavec: KSP Litija d.o.o., območje KS Gabrovka** | | | | | | | | | | | |
| Vodovodni sistem - Oskrbovalno območje | | Distribucija vode: m3/dan | Število uporabnikov | Dezinfekcija | Vrsta nadzora | Mikrobiološka preskušanja: število vzorcev | | | | Kemijska preskušanja: število vzorcev | |
| Vsi | Neskladni | Neskladni parameter | Ukrep za odpravo neskladja | Vsi | Neskladni |
| 8 | ČATEŠKA GORA | 9 | 98 | ni doziranja | Notranji | 6 | 0 | - | -- | 1 | 0 |
| Monitoring | 2 | 1 | Koliformne bakterije | Spiranje cevovodov | 0 | 0 |
| 10 | GABROVKA -TIHABOJ | 74 | 670 | NaOCl | Notranji | 14 | 1 | E.coli, Kol.b. | Prekuhavanje od 10.6.2020 do 29.06.2020 | 2 | 0 |
| Monitoring | 4 | 0 | - | - | 1 | 0 |
| 11 | VODICE (Litija) | 9 | 48 | NaOCl od maja 2020 | Notranji | 6 | 0 | - | Prekuhavanje od 1.1.2020 do 15.06.2020 | 1 | 0 |
| Monitoring | 2 | 1 | Koliformne bakterije | 0 | 0 |

Legenda: NaOCl – natrijev hipoklorit, Kol.b. – koliformne bakterij

Ukrep prekuhavanja pitne vode, pred uporabo za prehranske namene, je bil za javni sistem oskrbe s pitno vodo Vodice v veljavi do 15.06.2020, Ukrep je bil uveden v letu 2019, zaradi vsebnost bakterij fekalnega izvora (E.coli in Enterokoki). Običajni ukrepi za odpravo prepoznanih vzrokov neskladja niso zagotovili skladnosti pitne vode s Pravilnikom o pitni vodi zato je bila v maju 2020 uvedena priprava pitne vode in sicer dezinfekcija z natrijevim hipokloritom. Koncentracija preostalega prostega klora v pitni vodi se giblje od 0,05 do 0,30 mg/liter.

Na vodovodnem sistemu Gabrovka je bil uveden kratkotrajni ukrep prekuhavanja pitne vode pred uporabo za prehranske namene zaradi okvare na dezinfekcijski napravi. Po odpravi napake je bilo izvedeno kontrolno vzorčenje. Rezultati preiskav na mikrobiološke parametre so izkazovali skladnost in ukrep prekuhavanja je bil preklican.

KSP Litija d.o.o.